RuPaul

RuPaul Andre Charles (født 17. november 1960) er en amerikansk dragqueen, skuespiller, modell, sanger, låtskriver og TV-personlighet. Siden 2009 har han produsert og ledet realityserien RuPaul's Drag Race, som han har mottatt seks Primetime Emmy Awards for, i 2016, 2017, 2018 og 2019. RuPaul er ansett å være den mest kommersielt vellykkede dragqueenen i USA. I 2017 var med i den årlige Time 100s liste over de mest innflytelsesrike personene i verden. I 2019 ble RuPaul erklært som «sannsynligvis verdens mest berømte» dragqueen av Fortune.RuPaul er født og oppvokst i San Diego, California, og flyttet senere til Atlanta, Georgia for å studere scenekunst. Han slo seg ned i New York, hvor han ble et populært innslag på byens nattklubbscene. RuPaul oppnådde internasjonal berømmelse som dragqueen med utgivelsen av hans debutsingel, Supermodel (You Better Work), som ble inkludert i hans første studioalbum Supermodel of the World (1993). I 1994 ble han talsperson for MAC Cosmetics og skaffet penger til Mac AIDS Fund. Han ble dermed den første dragqueenen som landet en stor kosmetikkampanje. Det samme året fikk han sitt eget talkshow på VH1, The RuPaul Show, som han ledet i over 100 episoder, samtidig som han var medprogramleder på radiokanalen WKTUs morgensending sammen med Michelle Visage. Videre har han hatt stor suksess som artist, med 13 studioalbum til dags dato (2020), inkludert Foxy Lady (1996), Champion (2009), Glamazon (2011), Born Naked (2014) og American (2017).
Som skuespiller har RuPaul gjort flere opptredener i filmer, inkludert Crooklyn (1994), The Brady Bunch Movie (1995), To Wong Foo, Thanks for Everything! Julie Newmar (1995), But I'm a Cheerleader (1999), Hurricane Bianca (2016), Comedy Central-serien Broad City (2017), og Netflix-originalene Girlboss (2017) og Grace and Frankie (2019). Han har også utgitt tre bøker: Lettin' It All Hang Out (1995), Workin' It! RuPaul's Guide to Life, Liberty, and the Pursuit of Style (2010) og GuRu (2018). I tillegg har RuPaul's Drag Race produsert elleve sesonger til dags dato (2019) og har inspirert flere spin-off-serier, inkludert RuPaul's Drag U og RuPaul's Drag Race All Stars. Han har også vært vert i seriene Skin Wars, Good Work og Gay for Play Game Show Starring RuPaul. I juni 2019 hadde hans eget talkshow RuPaul premiere, men programmet ble kansellert etter en tre ukers prøveperiode. I januar 2020 kom Netflix-serien AJ and the Queen med RuPaul i hovedrollen som Ruby Red.RuPaul er likegyldig til hvilke kjønnsspesifikke pronomen som blir brukt om ham, og har sagt «You can call me he. You can call me she. You can call me Regis and Kathie Lee; I don't care! Just as long as you call me». RuPaul har spilt mannlige roller – og gjør offentlige opptredener – i både mannlige og kvinnelige antrekk.


== Referanser ==


== Eksterne lenker ==
(en) Offisielt nettsted 
(en) RuPaul – kategori av bilder, video eller lyd på Commons 
(en) RuPaul på Internet Movie Database 
(sv) RuPaul i Svensk Filmdatabas 
(fr) RuPaul på Allociné 
(en) RuPaul på AllMovie 
(en) RuPaul hos Rotten Tomatoes 
(en) RuPaul hos The Movie Database 
(en) RuPaul hos Internet Broadway Database 
(en) RuPaul hos Internet Broadway Database 
(en) RuPaul på Internet Adult Film Database 
(en) RuPaul på Apple Music 
(en) RuPaul på Discogs 
(en) RuPaul på Discogs 
(en) RuPaul på MusicBrainz 
(en) RuPaul på SoundCloud 
(en) RuPaul på Spotify 
(en) RuPaul på Songkick 
(en) RuPaul på Last.fm 
(en) RuPaul på Genius — sangtekster 
(en) RuPaul på AllMusic 
RuPaul på Twitter 
RuPaul på Facebook 
RuPaul på Instagram 
RuPaul på Myspace 
RuPaul på Myspace 
RuPaul på TikTok